**REFERAT FAU-MØTE F21 21.09.2022 - kl. 18:00.**

Tilstede

8a: Hilde Skarnes 8B: Elisabeth Vang 8C: Katarina Østensen 8D:

9A: Kairi Spersøy 9B: Lisa Michelazzi 9C: 9D:

10A: Rune Nordal 10B: Rine Brofoss 10C: 10D:

Driftsstyreleder: Torgeir Kristiansen

Rektor: Mari Indregaard

Ass.rektor: Margaret Lilly Tomren

**Sak1**

Informasjon fra ledelsen

Vi er avhengig av et godt samarbeid med hjemmet, og er opptatt av å bidra til det.

Oppstart: Fått inn en fin gjeng, fra Bryn, Brynseng og Hasle. Merker at det er en del «corona-barn», og jobber mye med rammer for elevene og gjøre de trygge både lærere og elever på at vi må stå i dette i liten periode. Mange elever er modne, mens mange enda er barn. Fokuserer på at alle skal ha et godt klassemiljø, og skal jobbe mye med fagene. På 9.trinn jobber vi med vandring og skal på mange turer fremover. Har også en del nye elever her. Fin oppstart på 10. trinn, og har høyt læringstrykk og elevene har vokst og modnet siden de kom hit. Elevene trives, men ser at vi må jobbe mye med innramming på 8.trinn.

* En sak ang sosiale medier på 8.trinn. Vært i alle klasser og snakket om grupper som opprettes på SOME, og at inkludering er viktig. Det er invitert til en sosiale medier kveld med Per Vang som jobber i Læringsmiljøeteamet. Elever på 8.trinn vet ikke alltid konsekvensen av innlegg i sosiale medier, og det er utrolig viktig å ta tak i dette umiddelbart. Her er også saker som er over grensen i loven.
* Viktig at alle på 8.trinn oppfordres til å komme. Både foresatte og elever.
* Skolen er avhengig av at noen sier ifra om episoder i sosiale medier, og blant elevene er det også begrepet som «snitch» som skaper trøbbel. Ingen vil bli hengt ut, og det gjelder å trå litt varsomt i disse sakene.

9.trinn skal ha Gresskarskjæring ifm Halloween, og skolen er veldig takknemlig for aktiviteter som settes i gang for å styrke de sosiale båndene. Er det saker FAU mener bør løftes, kan skolen være behjelpelig med invitasjoner og lokaler. Ta gjerne kontakt med skolen.

Klasseturer på 10.trinn er nå det siste som har foreldrestyrte turer, og heretter er det skolen som arrangerer. Foreldre kan bidra hvis de vil, også med økonomiske gaver, men dette skal da gis til hele trinnet, og ikke til en spesifikk klasse.

Eleverådet er godt i gang. Det er mye som ikke har vært mulig grunnet corona, og de har veldig lyst til å skape aktiviteter fremover.

Spørsmål til ledelsen.

* Har skolen et godt system for rapportering av voldshendelser?
  + Ja, dette har skolen godt fokus på, og det er også gjort en revisjon av dette.
* Det har vært en voldsepisode på 9.trinn, og lærerne har behov for hjelp med håndteringen. Rektor er klar over situasjonen, og leder DS (Torgeir Kristiansen) ber om ekstra oppfølging. Torgeir følger opp direkte mot rektor. Viktig ift 9A-4.

**Sak 2**

Driftsstyret:

* Ang økonomi kommer skolen godt ut i år. FAU er godt fornøyd med at Torgeir håndterer dette på vegne av FAU, og han sier ifra hvis det er noe spesielt FAU må vite om eller bidra med.
* Ny leverandør av kantine-drift, etter at det ble påpekt at forrige leverandør drev uten anbud. Det er gjennomført en merkantil prosess, som har ført til lavere priser og salatbar for elevene. De lager også skolematen, som nå er gratis også for ungdomstrinnet. Det er kun vegetar og halal.

**Sak 3**

Oslo KFU – Skolegruppemøte 27/9

[**https://www.oslokfu.no/velkommen-til-skolegruppemoete-i-september.6542510-533564.html**](https://www.oslokfu.no/velkommen-til-skolegruppemoete-i-september.6542510-533564.html)

**Sak 4**

FAU Leder fra 2023

Vi trenger ny leder da nåværende har elev i 10.trinn. Ny leder bør være på plass i januar. Fint om dette snakkes om utenom møter.

**Sak 5**

Representant til SMU.

* Vi trenger en representant til SMU.
  + Katarina Østensen velges, med Hilde Skarnes som vara.

**Eventuelt**

* Sosial arena for forelder også viktig. Det oppfordres til at klassekontaktene arrangerer for egne klasser. 2 på 8.trinn har allerede arrangert, og fint da hvis de andre også kan gjøre noe.
* Det er mulig å leie en kveld på Petersborghuset, som kan arrangere for elevene. Dette koster lite og er et enkelt tiltak. Foreldre trenger kun å stille som «stille vakter».
* Spørsmål fra 8c: Lurer på hvordan det jobbes med klassemiljø?
  + Slike spørsmål bør rettes til lærerne i klassen først, og deretter løftes til FAU hvis man ikke er fornøyde med de svarene man får. Generelt jobbes det mye med klassemiljø og rammer frem til høstferien.
* Møtedager:
  + Møtes alltid etter DS-møte, og neste er ikke før 7.desember
  + Neste FAU blir det 2. november, klokken 1800-1930. Møtet blir på Teams.
* På neste DS-møte blir det gjennomgang av underveisvurderinger. Mye usikkerhet blant foreldre og elever, og det oppleves at dette håndteres forskjellig. FAU ønsker at rektor neste møte informerer nærmere om hvordan dette håndteres på F21.
  + Det er varierende praksis både på F21 og i Osloskolen er erfaringen til FAU. Blant lærere i FAU er det påpekt at dette er en ønsket endring, og at karakterer gir et stress som ikke er ønsket.
  + FAU deler erfaringer på neste møte, og kontakter deretter rektor.